Source: http://www.minv.sk/?uvod-3
Timestamp: 2020-08-04 00:09:41+00:00
Document Index: 6026875

Matched Legal Cases: ['§ 27', 'čl. 2', '§ 27', 'čl. 2', 'čl. 2', 'čl. 2', 'čl. 2']

oddelenie požiarnej prevencie na KR HaZZ v Košiciach, Ministerstvo vnútra SR - Hasiči a záchranári
Okresné riaditeľstvá HaZZ
OR HaZZ v Košiciach
OR HaZZ Košice-okolie
OR HaZZ v Michalovciach
OR HaZZ v Rožňave
OR HaZZ v Trebišove
OR HaZZ v Spišskej Novej Vsi
Oddelenie operatívno-technické
Operačné stredisko HaZZ
Stavebná prevencia
Hasiči a záchranári / Krajské riaditeľstvá HaZZ / KR HaZZ v Košiciach / POŽIARNA PREVENCIA
oddelenie požiarnej prevencie na KR HaZZ v Košiciach
Overovanie technikov PO | Žiadosť TPO BČO | ZOZNAM TPO_ZIADOSTI_TLACIVA
055/6320680
vedúci OPP -pplk. Ing. Miroslav PACHL
pplk. Ing. Eva SOŠKOVÁ
mjr. Ing, Jaroslav HUDY
mjr. Ing. Samuel HLUBEŇ, PhD.
kpt. Ing. Martin KRIŠTOF , PhD.
alebo emailom: meno.priezvisko@minv.sk
! Obdobie krízovej situácie sa nebude započítavať do obdobia platnosti osvedčenia o odbornej spôsobilosti a taktiež do overovacieho procesu na úseku ochrany pred požiarmi.
riaditeľa Krajského riaditeľstva Hasičského a záchranného zboru v Košiciach
z 28. januára 2014
ktorým si Krajské riaditeľstvo Hasičského a záchranného zboru v Košiciach vyhradzuje posudzovanie dokumentácie stavieb na území Košického kraja z hľadiska osobitného hospodárskeho alebo spoločenského významu
Na zabezpečenie jednotného postupu pre určenie kompetencií pri posudzovaní projektových dokumentácií stavieb z hľadiska správnosti riešenia protipožiarnej bezpečnosti stavieb
ustanovujem:
Tento pokyn určuje kompetencie Krajského riaditeľstva Hasičského a záchranného zboru v Košiciach (ďalej len „krajské riaditeľstvo") pre posudzovanie projektových dokumentácií stavieb za účelom vydania odborného stanoviska k vydaniu územného rozhodnutia alebo stavebného povolenia, ako aj pre kontrolu stavby po jej realizácii za účelom vydania stanoviska k vydaniu kolaudačného rozhodnutia.
(1) Krajské riaditeľstvo si v zmysle § 27 písm. a) zákona č. 314/2001 Z.z. o ochrane pred požiarmi v znení neskorších predpisov vyhradzuje na posudzovanie:
a) dokumentáciu stavieb, resp. objektov kancelárie prezidenta Slovenskej republiky, ústredných orgánov štátnej správy a vyššieho územného celku,
b) dokumentáciu stavieb s požiarnou výškou stavby nad 45 m,
c) dokumentáciu stavieb na ubytovanie s lôžkovou kapacitou nad 300 osôb,
d) dokumentáciu stavieb, v ktorých sa nachádza zhromažďovací priestor ZP 3 pre viac ako 2000 osôb,
e) dokumentáciu stavieb, v ktorých je navrhované stabilné hasiace zariadenie, polostabilné hasiace zariadenie, zariadenie na odvod tepla a splodín horenia alebo automatické požiarnotechnické zariadenie, ktoré má nahradiť požiarnu stenu alebo požiarny uzáver,
f) dokumentáciu stavieb, v ktorých sú výrobné priestory, skladovacie priestory, otvorené sklady a skládky a otvorené technologické zariadenia s prevádzkou skupiny 6 alebo 7 na ploche väčšej ako 5000 m
(2) Body uvedené v ods. 1 sa vzťahujú aj na zmeny v týchto stavbách uskutočnených po kolaudačnom konaní.
U dokumentácii stavieb, ktoré sú uvedené v čl. 2 tohto pokynu, vydá stanovisko k projektovej dokumentácii pre územné rozhodnutie a stavebné povolenie krajské riaditeľstvo. Zároveň si krajské riaditeľstvo v zmysle § 27 písm. b) zákona č. 314/2001 Z. z. o ochrane pred požiarmi v znení neskorších predpisov vyhradzuje právo vydať stanovisko aj ku kolaudácii týchto stavieb.
Ak krajské riaditeľstvo vydá stanovisko k dokumentácii pre územné rozhodnutie vyhradenej stavby, vydá stanovisko k dokumentácii pre stavebné povolenie aj v tom prípade, že pri spracovaní dokumentácie došlo k zmene a vyhradená stavba už nespĺňa kritériá uvedené v čl. 2 tohto pokynu, ak o tom rozhodne. Ak okresné riaditeľstvo Hasičského a záchranného zboru (ďalej len „ okresné riaditeľstvo“) vydá stanovisko k projektovej dokumentácii pre územné rozhodnutie a počas spracovania projektovej dokumentácie dôjde k zmene a vyhradená stavba už spĺňa kritéria určené v čl. 2 tohto pokynu, vydá stanovisko k projektovej dokumentácii pre stavebné povolenie a kolaudačné rozhodnutie krajské riaditeľstvo, ak o tom rozhodne. Okresné riaditeľstvo je povinné oznámiť krajskému riaditeľstvu zmeny v projektových dokumentáciách, v ktorých došlo k zmene podmienok a vyžiadať si ich stanovisko ku kompetencii posúdenia projektovej dokumentácie a vydania záväzného stanoviska k vydaniu stavebného povolenia a kolaudačného rozhodnutia.
Postup okresného riaditeľstva, ktorému bude predložená dokumentácia stavby, ktorá patrí do kompetencie Ministerstva vnútra Slovenskej republiky alebo krajského riaditeľstva je uvedený v Pokyne prezidenta Hasičského a záchranného zboru o postupe pri územnom konaní, stavebnom konaní a pri kolaudačnom konaní č. 20/2010 z 18. júna 2010.
Krajské riaditeľstvo si môže vyhradiť z hľadiska osobitného hospodárskeho alebo spoločenského významu posúdenie projektovej dokumentácie stavieb z hľadiska splnenia požiadaviek protipožiarnej bezpečnosti nad rámec kompetencií určených čl. 2 tohto pokynu, ak o tom tak rozhodne. Krajské riaditeľstvo môže poveriť okresné riaditeľstvo posúdením projektovej dokumentácie a vydaním stanoviska pre územné rozhodnutie a stavebné povolenie, resp. vykonať kontrolu stavby v rámci kolaudačného konania a vydať stanovisko ku kolaudácii stavby, ak stavba spĺňa parametre čl. 2 tohto pokynu, a keď o tom tak rozhodne.
Zrušujem pokyn riaditeľa Krajského riaditeľstva Hasičského a záchranného zboru v Košiciach č.24/2012 z 13. júna 2012, ktorým si Krajské riaditeľstvo Hasičského a záchranného zboru v Košiciach, vyhradzuje posudzovanie dokumentácie stavieb právnických osôb a fyzických osôb podnikateľov na území Košického kraja z hľadiska osobitného hospodárskeho, spoločenského alebo kultúrneho významu a posudzovanie dokumentácie umiestnenia technologických zariadení.
Tento pokyn nadobúda účinnosť dňom vydania.
Č. p.: KRHZ-KE-OPP- 63 /2014
plk. Ing. Jozef Fedorčák, v. r.
zbierka pokynov č. 5_2014 (386,5 kB)
Ziadost o posudenie PD OR HaZZ KE (187,9 kB)
žiadosť o posúdenie PD OR HaZZ KE OKOLIE (188,8 kB)